Дагэтуль маладыя кондары паспяхова выляталі з гнёздаў у Big Sur, паўднёвая Каліфорнія, у Арызоне і ў штаце Баха, Мексіка. Аднак для нацпарку Pinnacles і побач, дзе жывуць амаль 90 птушак, гэта першы паспяховы сезон размнажэння для кондараў і іх ахоўнікаў за 120 гадоў. Улады нацпарку трымаюць месцазнаходжанне гнязда ў сакрэце, каб наведвальнікі не турбавалі птушак. “Маладая самка праводзіць шмат часу каля гнязда і часта трэніруе палёт. Бацькі не толькі прыносяць ёй ежу, але і вучаць лятаць і таксама паказваюць як рэагаваць на іншых кондараў” – сказала Рэйчэл Уолстэнхоўлм (Rachel Wolstenholme), мэнаджэр праграмы рэінтрадукцыі кондараў у нацпарку Pinnacles.